برلین ایالت اینتگراسیون شعبه‌سی‌نین مودیری آندراس گرمرشاون راینیکن دورف قصبه سینده کی کوجا سینان مسجیدینه قارشی تؤره‌دیلن هوجوم حاقیندا آچیقلاما وئردی.
گرمرشاوسن آچیقلاماسیندا: " آلمانیا آییق-ساییق اولما‌لی و ترور آکسیا‌لارینا قارشی چیخما‌لی‌دیر" دئدی.
حادثه‌لرین آرخا پلانین‌داکی سیاسی موتیو‌لرین اهمیت‌لی اولمادیغینی ایفاده ائدن گرمرشاوسن:" عبادتگاه لاری یاندیرمانین بیر هدفی وار: قورخونو یایماق و قورخوتماق، خالقین بیر حیسه‌سی اوزرینده ترور تطبیق ائتمک" دئدی.
آلمانیا ایچ ایشلر ناظیرلیگی‌نین 2017-جی ایلده مسلمان‌لارا و مسجیدلره 950-دن چوخ هوجوم ائدیلمه‌سی ایله باغلی معلوماتینا دقتی چکن گرمرشاوسن بو سون هوجوم‌لارین آرخاسیندا کیم‌لرین دوردوغونون هله معلوم اولمادیغینی بیلدیردی و آچیقلاماسینی بو جمله‌لرله بیتیردی: "بو حادثه‌ده گوناهکارین کیم اولدوغو اهمیت‌لی دئییل. پولیسین و محکمه‌نین بو ترورا قارشی سرت شکیلده قارشی چیخماسینی گؤزلییرم".
